OpenLLM-France/wikimedia huggingface dataset:
# Hendrick Motorsports

Hendrick Motorsports (HMS) o abans conegut com a All-Star Racing és un equip de carreres d'actuacions dels Estats Units, fundada per Rick Hendrick. L'equip va competir en la NASCAR Cup Series. Kasey Kahne, Jeff Gordon, Jimmie Johnson o Dale Earnhardt Jr., entre altres han estat pilots d'HMS.

## Referències

* ↑ «Jimmie Johnson: NASCAR driver of the decade, AP male athlete of the year» (en anglès). LA Times, 21-12-2009. [Consulta: 28 desembre 2017].

## Enllaços externs

* Hendrick Motorsports - Lloc web oficial
# Otto Eugen Schulz

Otto Eugen Schulz (31 d'octubre de 1874 - 17 de febrer de 1936) va ser un botànic alemany nascut a Berlín. Era germà del botànic Roman Schulz (1873-1926).
Publica tractats importants sobre la sistemàtica de les famílies Brassicaceae (aleshores coneguda com a Cruciferae) i Erythroxylaceae, L'any 1903 va fer un tractat sobre el gènere Cardamine (família Brassicaceae), titulat "Monographie der Gattung Cardamine".
El gènere Ottoschulzia (família Icacinaceae) li va ser dedicat per Ignatz Urban (1848-1931).

## Algunes publicacions

* otto e. Schulz. 2011. Monographie Der Gattung Cardamine. Reimprès per Nabu Press, 366 pp. ISBN 1179365348
* ---------------------, adolf Engler. 1929. Cruciferae-Brassiceae: pars prima. Subtribus I. Brassicinae et II. Raphaninae. Das Pflanzenreich: regni vegetabilis conspectus 70. Editor H.R. Engelmann (J. Cramer). 290 pp.
* ---------------------. 1927. Cruciferae-Draba et Erophila. DasPflanzenreich: Regni vegetabilis conspectus 89. Editor W. Engelmann, 396 pp.
* ---------------------. 1919. Cruciferae- Brassiceae: Subtribus I. Brassicinae et II. Raphaninae. Vol. 1. Editor W. Engelmann, 290 pp.
* ---------------------. 1907. Erythroxylaceae. Editor W. Engelmann, 176 pp.

## Referències

* ↑ CRC World Dictionary of Plant Names: R-Z by Umberto Quattrocchi
* ↑ Google Books Cruciferae - Sisymbrieae, &c
* ↑ Google Books Erythroxylaceae
* ↑ CRC World Dictionary of Plant Names M-Q by Umberto Quattrocchi
* ↑ Es poden consultar els tàxons descrits per aquest autor a International Plant Names Index (anglès)
# Pangio alcoides

Pangio alcoides és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 3,9 cm de llargària total.
* Nombre de vèrtebres: 51-55.

## Hàbitat

Viu en zones de clima tropical.

## Distribució geogràfica

Es troba a Malàisia.

## Referències

* ↑ The Taxonomicon (anglès)
* 1 2 3 «Pangio alcoides» (en anglès). FishBase. Froese, Rainer; Pauly, Daniel (editors).

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* AQUATAB
# Casal

La paraula casal serveix per a anomenar determinats tipus d'edificacions i els compartiments d'un graner. També s'utilitza per definir els parents d'una mateixa família o llinatge (p.e. Casal d'Aragó).

## Edificacions
### Residència familiar

El casal és una casa gran, sovint habitatge històric d'una nissaga, destinat a allotjar força gent. Poden estar situats en mig de camps o muntanyes i també en localitats de major o menor envergadura.
* Casal dels Josa de Montblanc (Conca de Barberà).
* Casal familiar català al barri San Telmo de Buenos Aires
* Antic casal familiar convertit en la seu d'una associació de la Floresta (Vallès Occidental)
* Casal Rosanes, La Garriga (Vallès Oriental).
* El Casal Núria de Sant Julià de Vilatorta (Osona)
* Casal Jujol, Vistabella, (Tarragonès).

### Seu d'una associació

Arreu dels Països Catalans es dona el nom de casal a l'edificació destinada a ser seu d'una associació, normalment popular, de caràcter cultural, científic, esportiu, polític, ...
* Casal de la dona a la Colonia Vidal, Puig-reig (Berguedà).
* Casal de barri
* Casal de Barri El Terreno, Palma.
* Casal de Catalunya y Teatro Margarita Xirgu en estil modernista català, Buenos Aires.
* Vestíbul d'un antic casal reconvertit en el Casal Pere IV de Sabadell (Vallès Occidental).

### Cabanes i edificis descurats

El mot casal s'usava per a denominar les cabanes rurals i, a les comarques del Pirineu central català s'aplica a cases abandonades o masos ruïnosos.

## Parts d'un graner

A les comarques de ponent i de migdia del Principat, casal serveix per a designar els diferents compartiments d'un graner, dividits per envans (de canyes, posts, cartó guix, tova) destinats a emmagatzemar separadament els diferents productes de l'agricultura.
Viccionari
# Lisse

Lisse és un municipi de la província d'Holanda Meridional, al sud dels Països Baixos. L'1 de gener del 2009 tenia 22.297 habitants repartits sobre una superfície de 16,11 km² (dels quals 0,41 km² corresponen a aigua).

## Centres de població

* Berkhout
* Blinkerd, De
* Bloemenwijk
* Centrum
* Componistenwijk
* Geestwater
* Halfweg
* Loosters, De
* Meerenburgh
* Oranjewijk
* Poelpolder
* Roovers Broek
* Rijckevorsel, Van
* Schilderswijk
* Ter Beek
* Vogelwijk
* Vrouwenpolder
* Zeeheldenwijk
* Zuiderkruis

## Ajuntament

* CDA 4 regidors
* PvdA 4 regidors
* VVD 3 regidors
* Nieuw Lisse 3 regidors
* D66 3 regidors
* SGP/ChristenUnie 2 regidors

## Agermanaments

* Tonami

## Enllaços externs

* www.lisse.nl
# PKC

PKC té els següents significats:
* Perth i Kinross (del seu nom en anglès Perth and Kinross Council), consell d'Escòcia, amb capital a Perth
* Papendrechtse Korfbal Club, club de corfbol de la ciutat de Papendrecht (Països Baixos)
* Criptografia de clau pública (del seu nom en anglès Public-Key Cryptography), forma de criptografia en la que s'utilitzen dues claus diferents
* Proteïna-cinasa C (del seu nom en anglès Protein Kinase C ), família d'enzims que controlen altres proteïnes
# Biókhovo

Biókhovo (en rus: Бёхово) és un poble de l'óblast de Tula, a Rússia, segons el cens del 2010 tenia 58 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Sahakduxt

Sahakduxt (segle VII - segle VIII) va ser una compositora armènia d'himnes religiosos, poeta i pedagoga. També guaria, utilitzant un tipus de musicoteràpia.
Se'n coneixen poques coses sobre la seva vida. El seu germà era el teòric musical i traductor grec Stepanos Syunetsi. Després del seu assassinat, va caure en un profund dolor i va decidir viure com a asceta en una cova, al Congost de Garni, prop de l'actual Erevan; allà va compondre poemes eclesiàstics i cants litúrgics. Les persones que patien molèsties nervioses la van cercar i, es diu, tocant la seva lira, oculta a la vista darrere d'una cortina, ajudava a curar la gent dels seus problemes. Es creu que va ser la primera a utilitzar algun tipus de musicoteràpia per curar.
Va escriure moltes composicions religioses cristianes, però l'única que ha romàs és Srbuhi Mariam ("Santa Maria"), un vers acròstic de nou estrofes. La cançó va ser descoberta i publicada pel musicòleg armeni Norayr Pogharian a la revista Hask, el 1951. Es creu que molts dels seus himnes estaven dedicats a la Mare de Déu. Se suposa que aquests himnes van ajudar a donar forma al gènere en segles posteriors. També se sap que Sahakduxt fou pedagoga: va ensenyar a melòmans sagrats, als amants de la música i als estudiants de clergat.
Després de la seva mort, la seva tomba es va convertir en un lloc de pelegrinatge.

## Referències

* ↑ Stephen Cushman, Clare Cavanagh, Jahan Ramazani, Paul Rouzer. The Princeton Encyclopedia of Poetry and Poetics: Fourth Edition. — 4. — Princeton University Press, 2012. — P. 83.
* ↑ https://armenianwomen.wordpress.com/2012/03/21/sahaktukht-8th-century-4-2/
* ↑ https://yerajisht.wordpress.com/2013/11/23/female-musician/
# Sahamalita-(Ce)

La sahamalita-(Ce) és un mineral de la classe dels carbonats. Rep el seu nom de Thure Georg Sahama, professor de geoquímica i mineralogia de la Universitat de Hèlsinki, Finlàndia.

## Mineralogia

La sahamalita-(Ce) és un carbonat de fórmula química Ce₂Mg(CO₃)₄. Cristal·litza en el sistema monoclínic. Forma cristalls prismàtics euèdrics, de fins a 0,2 mil·límetres, aplanats en {201}, en agregats subparal·lels radials.
Segons la classificació de Nickel-Strunz, la sahamalita-(Ce) pertany a «05.AD - Carbonats sense anions addicionals, sense H₂O, amb elements de les terres rares (REE)» juntament amb els següents minerals: petersenita-(Ce), remondita-(Ce), remondita-(La) i paratooïta-(La).

## Formació i jaciments

És un mineral accessori poc comú que es troba en carbonatites de barita-dolomita que contenen terres rares. Va ser descoberta a la mina Mountain Pass, al sub-districte de Clark Mountain, a Ivanpah (Comtat de San Bernardino, Califòrnia, Estats Units). També se n'ha trobat al Durham Ranch, a Campbell (Wyoming, Estats Units).

## Referències

* ↑ «Sahamalite-(Ce)» (en anglès). Mindat. [Consulta: 12 maig 2016].
* 1 2 «Sahamalite-(Ce)» (en anglès). Handbook of Mineralogy. [Consulta: 12 maig 2016].
# Algorisme de selecció

En ciències de la computació, un algorisme de selecció és un algorisme dissenyat per trobar el k-èsim nombre més petit en una llista o vector. Aquest nombre s'anomena ordre estadístic k. La selecció és un subproblema de problemes més complexos com els del veí més proper o camí més curt. Molts algorismes de selecció deriven de la generalització d'algorismes d'ordenació, i recíprocament alguns algorismes d'ordenació poden derivar-se en repetides aplicacions de selecció.
L'algorisme de selecció més senzill és el problema de trobar el mínim o màxim element d'una llista per iteració, fent un seguiment del valor mínim (o màxim) actual durant aquesta. D'altra banda, trobar la mediana és l'algorisme de selecció més complex, el qual necessita una memòria n/2 (essent n el nombre d'elements de la llista o vector).
L'algorisme de selecció conegut amb millor eficiència és el Quickselect, que està relacionat amb l'algorisme d'ordenament Quicksort.

## Selecció per ordenament

Ordenant la llista o la matriu i seleccionant l'element desitjat, la selecció es pot reduir a un problema d'ordenació. Aquest mètode és ineficient per seleccionar un únic element, però és eficient si un cop ordenat s'utilitza per seleccionar diversos elements. El cost computacional de l'ordenament es pot reduir utilitzant algorismes d'ordenació no comparatius com l'ordenament Radix o l'ordenament per comptatge. A més, en lloc d'ordenar tota la llista o matriu, es pot utilitzar ordenament parcial per seleccionar els k elements més petits o més grans.

## Referències

* ↑ Thomas H. Cormen, Charles E. Leiserson, Ronald L. Rivest, and Clifford Stein. Introduction to Algorithms, Second Edition. MIT Press and McGraw-Hill, 2001. ISBN 0-262-03293-7. Chapter 9: Medians and Order Statistics, pp.183–196. Section 14.1: Dynamic order statistics, pp.302–308.
* ↑ Donald Knuth. The Art of Computer Programming, Volume 3: Sorting and Searching, Third Edition. Addison-Wesley, 1997. ISBN 0-201-89685-0. Section 5.3.3: Minimum-Comparison Selection, pp.207–219.
# Alberto López

Alberto López és el nom dels següents personatges:
* Alberto López Arteseros (Palma, 1988), futbolista mallorquí que ocupa la posició de migcampista
* Alberto López Fernández (1969, Irun), futbolista i entrenador de futbol basc que va jugar de porter
* Alberto López Moreno (Madrid, 1967), futbolista madrileny que jugava de davanter
* Alberto López de Munain Ruiz de Gauna (Vitòria, Alaba, 1969), ciclista basc professional entre 1996 i el 2005
# Alex Salvini

Alex Salvini (Bolonya, 5 de setembre de 1985) és un pilot de motocròs i enduro italià que va obtenir èxits internacionals en ambdues disciplines durant les dècades del 2000 i del 2010. En motocròs, fou subcampió del món de MX3 dues temporades seguides (2009-2010) i guanyà també dues vegades el Motocròs de les Nacions Europees com a membre de l'equip italià. Pel que fa a l'enduro, el 2013 en guanyà el Campionat del Món de la categoria E2 i formà part de l'equip italià que guanyà el Trofeu als Sis Dies Internacionals. A banda, n'ha guanyat 13 Campionats d'Itàlia entre el 2012 i el 2022.

## Palmarès
### Motocròs

Font:
* 5 Victòries en Gran Premi
* 2 Subcampionats del Món de MX3 (2009-2010)
* 2 Victòries al Motocròs de les Nacions Europees amb l'equip italià (2006-2007)
* 1 Campionat d'Itàlia Open (2006)

### Enduro

Font:
* 1 Campionat del món d'Enduro E2 (2013)
* 2 Subcampionats del Món d'enduro E2 (2014-2015)
* 1 Victòria als ISDE amb l'equip italià (Trofeu, 2007)
* 13 Campionats d'Itàlia:
** 4 en categoria Absoluta (2012-2014, 2016)
** 5 en categoria E2 (2013-2017)
** 4 en categoria 450cc (2018-2019, 2021-2022)

## Referències

* 1 2 «Alex Salvini» (PDF) (en francès). memotocross.fr. [Consulta: 25 març 2022].
* 1 2 «Alex Salvini» (en italià). coni.it. [Consulta: 25 març 2022].

## Enllaços externs

* Entrevista a Alex Salvini al Web moto1pro.com el 22/6/2018 (castellà)
Campions del Món d'Enduro 2$^1$ :
2004 - Juha Salminen
2005 - Samuli Aro
2006 - Samuli Aro
2007 - Mika Ahola
2008 - Johnny Aubert
2009 - Johnny Aubert
2010 - Mika Ahola
2011 - Antoine Méo
2012 - Pierre Renet
2013 - Alex Salvini
2014 - Pierre Renet
2015 - Antoine Méo
2016 - Matthew Phillips
2017 - Josep Garcia
2018 - Eero Remes
2019 - Loïc Larrieu
2020 - Steve Holcombe
2021 - Josep Garcia
2022 - Wil Ruprecht
2023 - Steve Holcombe :
$^1$En cursiva, campions que guanyaren també el títol d'EnduroGP aquella temporada. :
# Saint-Briac-sur-Mer

Saint-Briac-sur-Mer (en bretó Sant-Briag, en gal·ló Saent-Beriac) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.948 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.623 | 1.666 | 1.619 | 1.691 | 1.825 | 2.054 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995-2008 | Brice Lalonde | Generació Ecologia |
| 2008- | Auguste Senghor | |

## Galeria d'imatges

* el castell de Nessay
* El campanar de l'església
* la platja de Béchet
# Alfreð Finnbogason

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Alfreð Finnbogason (Grindavík, Islàndia, 1 de febrer de 1989) és un futbolista islandès. Es va formar a les categories inferiors del Breiðablik UBK, actualment juga a l'Augsburg. També forma part de la selecció islandesa.

## Trajectòria
### Reial Societat

L'estiu del 2014, després d'haver estat el màxim goledajor de l'Eredivisie va fitxar per l'equip txurriurdin. El jugador islandès va firmar un contracte per quatre temporades i s'especula que l'equip basc va pagar entre vuit i deu milions d'euros.
El seu debut golejador es va fer esperar, no va ser fins al 22 de març del 2015, en la 28a jornada, que va marcar un gol contra el Córdoba CF.

### Olympiakos

L'estiu del 2015, després d'un balanç discret amb la Real Societat, va ser cedit a l'Olympiakos grec. El 23 d'agost del 2015 va debutar en un partit de la primera jornada de la Superliga grega contra el Panionios FC. La seua trajectòria a Grècia no va ser gens reeixida, el jugador només va disputar set partits de lliga i va marcar un gol. D'aquesta manera, després de mig any, va finalitzar la seua cessió.

### FC Augsburg

Després del seu fracàs a Grècia, el jugador va ser cedit a l'Augsburg de la Bundesliga. El jugador va ser cedit amb opció de compra a final de temporada. Aquesta opció de compra va ser exercida per l'equip alemany, així el jugador va passar a ser propietat de l'Augsburg a canvi de 4 milions d'euros. El jugador islandès va signar un contracte per quatre temporades.

## Referències

* 1 2 «La Real Sociedad recupera 4 millones por Finnbogason» (en castellà). fichajes.net, 17-05-2017. [Consulta: 13 juny 2017].
* ↑ «La Reial Societat fitxa Alfred Finnbogason, el "pichichi" de la Lliga holandesa». Esport3, 03-07-2014. [Consulta: 15 juliol 2014].
* ↑ «La Real Sociedad ficha a Finnbogason, máximo goleador de la liga holandesa» (en castellà). Mundo Deportivo, 02-07-2014. [Consulta: 15 juliol 2014].
* ↑ «Finnbogason, un gol muy esperado» (en castellà). Marca, 24-03-2015. [Consulta: 2 juny 2015].
* ↑ «Finnbogason se va cedido al Olympiacos» (en castellà). Marca, 24-07-2015. [Consulta: 14 setembre 2015].
* ↑ «Olympiakos 3-0 Panionios» (en castellà). Soccerway, 23-08-2015. [Consulta: 4 febrer 2016].
* ↑ «La Real cede a Finnbogason al Augsburgo hasta junio» (en castellà). Diari As, 01-02-2016. [Consulta: 4 febrer 2016].

## Enllaços externs

* Estadístiques a Soccerway
# Alessandro Minuto-Rizzo

Alessandro Minuto-Rizzo és un diplomàtic italià que va exercir com a adjunt al secretari general de l'OTAN de 2001 a 2007, i com a Secretari General Interí de l'OTAN entre el 17 de desembre de 2003 i l'1 de gener de 2004, entre les mandats de George Robertson i Jaap de Hoop Scheffer. Abans de ser nomenat secretari general adjunt, va exercir com a ambaixador d'Itàlia davant la Unió Europea Occidental i el Comitè de Política i Seguretat de la Unió Europea.

## Referències

* 1 2 «NATO Deputy Secretary General», 04-10-2007. Arxivat de l'original el 16 febrer 2009. [Consulta: 7 març 2009].
# Saint-Hervé

Saint-Hervé (en bretó Sant-Herve) és un municipi francès, situat a la regió de Bretanya, al departament de Costes del Nord. L'any 1999 tenia 397 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 470 | 435 | 378 | 414 | 409 | 397 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Bernard Etienne | |
| 2008- | Paul Michel | |
# Alfred Barton Rendle

Alfred Barton Rendle (Lewisham; 19 de gener de 1865 - Lestherhead; 11 de gener de 1938) fou un botànic anglès.

## Biografia

Era fill de John Samuel i de Jane William. Va estudiar al St John's College de Cambridge obtenint el seu Doctorat en ciències a la Universitat de Londres. Es va casar amb Maud Armstrong l'any 1892, de la unió del qual neixen tres fills. Va quedar vidu 4 anys més tard (1896), i es va casar amb Florence Brown l'any 1898, naixent sis fills d'aquesta nova unió.
És botànic assistent del Museu Britànic des de l'any 1888. L'any 1894, dirigeix el departament de Botànica de l'Institut Birkbeck. De 1906 a 1930, és conservador del Museu Britànic. I és igualment professor honorari de la Société royale d'horticulture.

## Honors

Rendle rep nombrosos honors com la medalla Victòria l'any 1917 i la medalla Veitch. És membre de la Royal Society el 1909, de la Societat linneana de Londres (dirigint la secció de Botànica de 1916 a 1923 i de la societat de 1923 a 1927), de la Societat Quekett de Microscopia (que dirigeix de 1919 a 1921) i d'altres societats científiques.

### Epònims

* (Commelinaceae) Aneilema rendlei C.B.Clarke & Brenan
* (Crassulaceae) Sedum rendlei Raym.-Hamet
* (Fabaceae) Racosperma rendlei (Maiden) Pedley
* (Lentibulariaceae) Utricularia rendlei F.E.Lloyd
* (Orchidaceae) Roeperocharis rendlei Kraenzl.
* (Poaceae) Alopecurus rendlei Eig
* (Thymelaeaceae) Gnidia rendlei Hiern

## Publicaciones

Fou entusiasta de la història de la Botànica, publicant un catàleg de documents relatius al bicentenari del naixement de Carl von Linné (1707-1778).
* Catalogue of the Plants collected by Mr and Mrs P. A. Talbot in the Oban District South Nigeria. British Museum (Natural History), Londres, 1913
* Classification of Flowering Plants. 2 vol., Cambridge University Press, 1904, reeditat l'any 1930

## Bibliografia

* Allen G. Debus (dir.) 1968. World Who’s Who in Science. A Biographical Dictionary of Notable Scientists from Antiquity to the Present. Marquis-Who’s Who (Chicago) : xvi + 1855 pp.

## Referències

* ↑ Kew Bull. 1952, 196, descr. ampl. (IK)
* ↑ Bull. Misc. Inform. Kew 1913 157 (IK)
* ↑ Austrobaileya 6(3): 483 2003
* ↑ J. Bot. 73: 42 1935 (IK)
* ↑ Orch. Gen. et Sp. i. 926 (IK)
* ↑ J. Bot. 75: 187 1937 (IK)
* ↑ Cat. Afr. Pl. (Hiern) i. 924 (IK)
* ↑ Es poden consultar els tàxons descrits per aquest autor a International Plant Names Index (anglès)
* Stearn, William T. - The Natural History Museum at South Kensington ISBN 0-434-73600-7
* Prain, D - Obituary Notices of Fellows of the Royal Society, Vol. 2 (7) (gener de 1939), pp. 511–517

## Enllaços externs

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
* Rendle, Alfred Barton (1865-1938), botanist per D.E. Allen a Diccionari Nacional de Biografies
# Alsakharovita-Zn

L'alsakharovita-Zn és un mineral de la classe dels silicats, que pertany al supergrup de la labuntsovita. Rep el seu nom d'Aleksey S. Sakharov (1910-1996), geòleg rus que va treballar al massís de Lovozero.

## Característiques

L'alsakharovita-Zn és un ciclosilicat de fórmula química NaSrKZn(Ti,Nb)₄(Si₄O₁₂)₂(O,OH)₄·7H₂O. Va ser aprovada com a espècie vàlida per l'Associació Mineralògica Internacional l'any 2002. Cristal·litza en el sistema monoclínic. La seva duresa a l'escala de Mohs és 5.
Segons la classificació de Nickel-Strunz, l'alsakharovita-Zn pertany a «09.CE - Ciclosilicats amb enllaços senzills de 4 [Si₄O₁₂]$^8$- (vierer-Einfachringe), sense anions complexos aïllats» juntament amb els següents minerals: papagoïta, verplanckita, baotita, nagashimalita, taramel·lita, titantaramel·lita, barioortojoaquinita, byelorussita-(Ce), joaquinita-(Ce), ortojoaquinita-(Ce), estronciojoaquinita, estroncioortojoaquinita, ortojoaquinita-(La), labuntsovita-Mn, nenadkevichita, lemmleinita-K, korobitsynita, kuzmenkoïta-Mn, vuoriyarvita-K, tsepinita-Na, karupmøllerita-Ca, labuntsovita-Mg, labuntsovita-Fe, lemmleinita-Ba, gjerdingenita-Fe, neskevaaraïta-Fe, tsepinita-K, paratsepinita-Ba, tsepinita-Ca, gjerdingenita-Mn, lepkhenelmita-Zn, tsepinita-Sr, paratsepinita-Na, paralabuntsovita-Mg, gjerdingenita-Ca, gjerdingenita-Na, gutkovaïta-Mn, kuzmenkoïta-Zn, organovaïta-Mn, organovaïta-Zn, parakuzmenkoïta-Fe, burovaïta-Ca, komarovita i natrokomarovita.

## Formació i jaciments

Va ser descoberta l'any 2002 al mont Lepkhe-Nel'm, al massís de Lovozero (óblast de Múrmansk, Rússia), l'únic indret on ha estat trobada.

## Referències

* ↑ «Alsakharovite-Zn» (en anglès). Mindat. [Consulta: 7 novembre 2015].
# Alfons VI

Alfons VI és el nom dels següents personatges:
* Alfons VI de Lleó o Alfons VI de Castella (1040-1109), rei de Lleó i rei de Castella
* Alfons VI de Portugal (1643-1683), rei de Portugal